# name
La influència de les emocions en l’educació davant la COVID-19: El cas de Catalunya des de la percepció del professorat

# metadata.dc.description.abstract[].value
La COVID-19 ha provocat una dràstica adaptació a tota la societat i ha suposat ser un gran repte per a tots els àmbits, especialment per a l’àmbit educatiu. Després dels tancaments dels centres educatius i la seva posterior reobertura, s’ha posat en debat la naturalesa de l’educació, la cultura pedagògica i la figura del professional docent per a fer front als desafiaments generats durant la pandèmia.
Des del GROP (Grup de recerca en orientació psicopedagògica de la Universitat de Barcelona) volem presentar l’estudi realitzat a partir d’una mostra de 595 docents no universitaris de Catalunya per a conèixer les vivències emocionals, necessitats i inquietuds derivades d’aquesta crisi amb la finalitat d’oferir recursos i orientacions des de l’educació emocional.
En primer lloc, en aquest informe es revisa l’impacte de la COVID-19 en el context educatiu tenint en compte aspectes tan importants com la salut i el benestar del docent, les competències professionals del professorat i les funcions d’acompanyament i l’educació emocional. Posteriorment es defineix el disseny de recerca i es mostren els resultats obtinguts d’aquest estudi. Seguidament es presenten les conclusions que es deriven dels resultats i s’ofereixen propostes d’actuació i recursos des de l’educació emocional per a poder bregar, de la millor forma possible, l’impacte que aquesta situació ha tingut i continua tenint en el professorat i per extensió en tota la comunitat educativa.
Esperem que aquesta recerca sigui una manera de a donar visibilitat a les necessitats percebudes pels docents i que, a partir d’aquí, puguin prendre’s les decisions necessàries per a desenvolupar i implementar les accions adequades per a la millora de la qualitat educativa en una situació tan delicada.
Agraïm als docents que voluntàriament s’han ofert a formar part d’aquesta recerca i als centres educatius que han col·laborat en la difusió d’aquest estudi.

# metadata.dc.identifier.citation[].value
López-Cassà, È. i Pérez-Escoda, N. (2021). La influència de les emocions en l’educació davant la COVID-19: El cas de Catalunya des de la percepció del professorat. Barcelona, Universitat de Barcelona. GROP. Document electrònic. [Disponible a: http://hdl.handle.net/2445/180654]

# metadata.dc.publisher[].value
Universitat de barcelona. Grup de Recerca en Orientació Psicopedagògica (GROP)

# metadata.dc.rights[].value
cc by-nc-nd (c) López Cassà, Èlia et al., 2021

# metadata.dc.source[].value
Documents de treball / Informes (Grup de Recerca en Orientació Psicopedagògica (GROP))

# metadata.dc.title[].value
La influència de les emocions en l’educació davant la COVID-19: El cas de Catalunya des de la percepció del professorat